Ալիեւեան այդ քարոզչական մեքենան նոյնքան պապանձած եւ «ծածկած» էր, այդ ժողովէն օր մը ետք, Մալթայի մէջ անարգ ոճիրի մը զոհ գացած ընդդիմադիր լրագրող Տաֆնէ Քրուանա Կալիցիայի լուրը: Քրուանա Կալիցիա այն յանդուգն անձնաւորութիւնն էր, որ քննադատած ու մեղադրած էր Մալթայի վարչապետը իր կատարած զեղծարար արարքներով, որոնք կ՛առնչուին «Փանամայի փաստաթուղթեր» խորագրեալ թղթածրարի գայթակղութեան, ուր նշուած է, թէ ան Ալիեւէն գումարներ ստացած էր՝ դրամատնային գաղտնի հաշիւները ծածկելու համար: